Mogherini: Tensionet në Ballkan - shumë të rrezikshme
Shefja e politikës së jashtme të Bashkimit Evropian, Federica Mogherini tha se Ballkani mund të bëhet lehtësisht një prej fushë shahu ku mund të luhet loja e fuqive të mëdha.
Shefja për politikë të jashtme e Bashkimit Evropian, Federica Mogherini tha të hënën se tensionet ne rajonin e Ballkanit perëndimorë janë "skajshmërisht të rrezikshme" dhe se Bashkimi Evropian duhet të veprojë me përkushtim për të siguruar ardhmëri evropiane për rajonin. Ajo i bëri këto komente pas takimit të ministrave të jashtëm të vendeve anëtare të BE-së, të cilët i ka informuar për vizitat që zhvilloi javën që lamë pas në Bosnjë, Mal të Zi, Serbi, Kosovë, Shqipëri e Maqedoni. "", tha zonja Mogherini sipas së cilës e tëra po ndodhë pas një viti të mirë për Ballkanin. Ajo u shpreh e shqetësuar më zhvillimet në Maqedoni, pas refuzimit të presidentit maqedonas Gjorgje Ivanov për t'i dhënë mandatin kryetarit të Lidhjes Social-Demokrate, Zoran Zaev për formimin e qeverisë në koalicion me partitë shqiptare si dhe protestave të partisë VMRO-DPMNE kundër përdorimit të gjuhës shqipe në shkallë vendi. "", tha zonja Mogherini. Ajo bëri thirrje që në Serbi të tejkalohet retorika e rrezikshme dhe të punojë për paqen në rajon. Zonja Mogherini tha se lidhur me Shqipërinë nuk është diskutuar ndonjë datë për hapjen e negociatave për anëtarësim, por siç tha, "". Zonja Mogherini, vizitoi gjashtë vende të Ballkanit perëndimorë në përpjekje për të siguruar vendet e rajonit se Bashkimi Evropian mbetet i hapur për zgjerim, me gjithë krizën në të cilën ndodhet ai. Të enjten udhëheqësit e 28 shteteve anëtare të Bashkimit Evropian do të diskutojnë për gjendjen në rajon mes shqetësimeve në rritje për paqëndrueshmërinë e rajonit dhe ndërhyrjen e Rusisë e cila nuk i sheh më sy të mirë integrimet evropiane dhe posaçërisht anëtarësimin e vendeve të rajonit në NATO. Zonja Mogherini beson se fuqia e BE-së në rajon është e lidhur me besueshmërinë e integrimeve evropiane.